Ziua Poliției la Satu Mare a fost marcată într-un mod festiv și la Satu Mare. Inspectoratul de Poliție Județean (IPJ) Satu Mare a organizat, luni, 25 martie, o serie de evenimente în centrul municipiului Satu Mare, cu ocazia Zilei Poliției Române.
Primul dintre aceste evenimente a fost expoziția de tehnică a polițiștilor care a avut loc, de la ora 10.00, în Piața 25 Octombrie din municipiul Satu Mare.
Zeci de copii s-au adunat pe platoul din Centrul Nou acolo unde au prezentate o parte dintre echipamentele, tehnicile și mijloacele din dotarea Inspectoratului de Poliție Județean Satu Mare.
Polițiștii le-au prezentat copiilor arme, sirene, cum se iau amprente, dar le-au povestit și despre autospeciale.
Printre cele mai mari atracții pentru copii au fost autospeciale de intervenție, care sunt utilizate de polițiști în situații de urgență. De asemenea, cei mici au putut vedea de aproape cum arată aceste mașini, cum funcționează și care sunt dotările de care dispun.
Una peste alta, a fost un moment frumos menit să celebreze Ziua Poliției Române.
Pe această cale, Gazeta de Nord vest și Nord Vest TV transmit polițiștilor sătmăreni, în special, și celor români, în general, un sincer LA MULȚI ANI și toate gândurile bune.